Ο **Αλακμπάρ Μαμάντοφ** (αζερικά: Ələkbər Məmmədov‎; ρωσικά: Алекпер Мамедов‎; 9 Μαΐου 1930 – 28 Ιουλίου 2014) ήταν Σοβιετικός και Αζέρος ποδοσφαιριστής γνωστός ως επιθετικός της ομάδας Δυναμό Μόσχας τη δεκαετία του 1950 και αργότερα ως ο πρώτος μάνατζερ της ανεξάρτητης εθνικής ομάδας ποδοσφαίρου του Αζερμπαϊτζάν.

Ο Μαμάντοφ έχει χαρακτηριστεί Master of Sport της ΕΣΣΔ, καθώς διετέλεσε τέσσερις φορές πρωταθλητής στοΠρωτάθλημα ποδοσφαίρου της ΕΣΣΔ και μέλος της εθνικής σοβιετικής ομάδας. Ο Μαμάντοφ έπαιξε και επίσης ηγήθηκε της ομάδας της ιδιαίτερης πατρίδας του Νεφτσί Μπακού για μια περίδο 12 ετών.

Ο Μαμάντοφ ήταν ο μόνος παίκτης που κατάφερε να σημειώσει τέσσερα γκολ εναντίον της Μίλαν μέσα στο γήπεδο Τζουζέπε Μεάτσα.

Καριέρα
-------

Ο Αλακμπάρ Μαμάντοφ έγινε γνωστός για το γεγονός ότι σημείωσε το γκολ με το οποίο η Δυναμό κατέκτησε τον τίτλο του Σοβιετικού Πρωταθλήματος στο ογδοηκοστό έβδομο λεπτό του αντίστοιχου αγώνα το 1957 εναντίον της Σπάρτακ Μόσχας. Πενήντα χρόνια αργότερα, το γκολ του Μαμάντοφ εορτάστηκε όταν του απονεμήθηκε το μετάλλιο του Τάγματος Αλεξάντρες Νιέφσκι (πρώτου βαθμού) στο πάρκο Πετρόφσκι της Δυναμό.  Εκτός από τα σαράντα πέντε γκολ που σημείωσε ως παίκτης της Δυναμό στα παιχνίδια του πρωταθλήματος, ο Μαμάντοφ σημείωσε επίσης έντεκα γκολ σε διεθνή παιχνίδια, μεταξύ των οποίων το τέρμα εναντίον της Μίλαν μπροστά από 100.000 θεατές μέσα στο γήπεδο Τζουζέπε Μεάτσα το 1955 και το τέρμα εναντίον της ομάδας της Βραζιλίας Βάσκο ντα Γκάμα κατά τη διάρκεια του φιλικού τους αγώνα το 1956 στη Μόσχα μπροστά σε 90.000 φιλάθλους. 

Στο διάστημα μεταξύ 1972 και 1990, ο Μαμάντοφ ήταν ο πρόεδρος του συλλόγου που διοργάνωνε το πανσοβιετικό τουρνουά ποδοσφαίρου νέων *Δερμάτινη Μπάλα* *(Всероссийский турнир юных футболистов «Кожаный мяч»)*, το οποίο σήμερα συνδέεται με το Κύπελλο Εθνών Danone. Ο Μαμάντοφ έγραψε τα απομνημονεύματά του, που έχουν τίτλο *Μυστικά του ποδοσφαιρικού επαγγέλματος* που κυκλοφόρησαν σε βιβλίο το 1991. 

Το 1992, ο Μαμάντοφ έγινε ο πρώτος προπονητής της εθνικής ομάδας ποδοσφαίρου του Αζερμπαϊτζάν, καταρρίπτοντας ένα ρεκόρ 3-1 ως προπονητής που πετυχαίνει την πρώτη νίκη της εθνικής ομάδας έναντι της Εθνικής Γεωργίας, στις 25 Μαΐου του 1993.   Για τη συνεισφορά του Μαμάντοφ στο ποδόσφαιρο του Αζερμπαϊτζάν, ένα καθιερώθηκε το 2008 τουρνουά ποδοσφαίρου προς τιμήν του, το οποίο διεξήχθη στο Μπακού.

Παραπομπές
----------

1. 1 2 3  
Sharif, Azad. «Алекпер МАМЕДОВ *(Alekper Mamedov)*» (στα Ρωσικά). RussianTeam.ru. Αρχειοθετήθηκε από το πρωτότυπο στις 22 Ιουνίου 2008. Ανακτήθηκε στις 3 Ιουλίου 2008.
2. ↑  «СЕГОДНЯ В БАКУ, В СОБСТВЕННОЙ КВАРТИРЕ ОБНАРУЖЕН ТРУП ИЗВЕСТНОГО АЗЕРБАЙДЖАНСКОГО ФУТБОЛИСТА - ВИДЕО». *vesti.az* (στα Ρωσικά). Αρχειοθετήθηκε από το πρωτότυπο στις 2 Αυγούστου 2014. Ανακτήθηκε στις 1 Αυγούστου 2014.
3. ↑  «Алекпер Мамедов: Получать награду при тысяче зрителей было удовольствием *(Alekper Mamedov: Gets Nevsky Award, Pleases 100,000 Spectators)*» (στα Ρωσικά). BakuPages. 4 Οκτωβρίου 2007. Ανακτήθηκε στις 3 Ιουλίου 2008.
4. ↑  Mamedov, Alekper (1991). *Secrets of the Football Profession*. Baku: Ganjlik. σελ. 237.
5. ↑  Ibragimov, Erkin. «History >> 1992». AzeriFootball.com. Αρχειοθετήθηκε από το πρωτότυπο στις 12 Δεκεμβρίου 2007. Ανακτήθηκε στις 3 Ιουλίου 2008.
6. ↑  Ibragimov, Erkin. «History >> 1993». AzeriFootball.com. Αρχειοθετήθηκε από το πρωτότυπο στις 12 Δεκεμβρίου 2007. Ανακτήθηκε στις 3 Ιουλίου 2008.
7. ↑  
«НА ФУТБОЛЬНОМ ТУРНИРЕ В ЧЕСТЬ АЛЕКПЕРА МАМЕДОВА БОРЬБУ ВЕДУТ ВОСЕМЬ КОМАНД *(Eight Sides Contest Mamedov's Tournament in Baku)*» (στα Ρωσικά). CONTACT Online News. 29 Ιανουαρίου 2008. Ανακτήθηκε στις 3 Ιουλίου 2008. [*νεκρός σύνδεσμος*]
8. ↑  
«Tournament of memory of Alekber Mamedov will take place». Association of Football Federations of Azerbaijan. 26 Ιανουαρίου 2008. Ανακτήθηκε στις 3 Ιουλίου 2008.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/22605

 |

 |